### | | | | --- | --- | | | | | --- | | **Teknik- og Miljøudvalget** 9. marts 2017 Sagsnr. 710-2016-264 Dok.nr. 710-2017-53190 Alex Schou | | 16.                 Ombygning og udvidelse af OL Gårdsbiogas ApS, [adresse] 12B, Langå - Åbent

###

|  |  |
| --- | --- |
| Tidl. politisk behandling | TM-U, 03.04.14, pkt. 41 |
| Forventet sagsgang | TM-U |
| Lovgrundlag | Planloven, Miljøbeskyttelsesloven |

###

**SAGENS INDHOLD**

Teknik- og Miljøudvalget skal i denne sag tage stilling
til, om der skal udsendes et debatoplæg for
ombygning og udvidelse af OL Gårdbiogas ApS forud for at virksomheden lever
fuldt op til miljøgodkendelsens vilkår om reduktion af lugt.

Teknik og Kultur har modtaget en henvendelse fra [adresse]
Gårdbiogas ApS med ønske om snarest at igangsætte behandling af ansøgning om
ombygning og udvidelse af biogasanlægget. Grundet en gunstig statslig
tilskudsordning ønsker virksomheden en byggetilladelse hertil senest i 1.
kvartal 2018.

Teknik- og Miljøudvalget besluttede på møde 3. april 2014,
at OL Gårdbiogas ApS skal lovliggøres og lugtgener skal ophøre (fase 1), før
der udarbejdes og offentliggøres et debatoplæg for ombygning og udvidelse af
anlægget (fase 2).

Der er modtaget fire lugtklager over anlægget siden juni
2016, hvilket er et væsentligt fald i forhold til tidligere. Forbedringen er
primært opnået ved, at trykkogeren ikke anvendes længere og ved, at biomassen
nu alene består af vegetabilske produkter og gylle. Virksomheden har således
lovliggjort alle forhold, bortset fra et biofilter nr. to, som endnu ikke er
etableret.

Det foreslås på baggrund heraf, at beslutningen fra 2014
ændres til, at offentliggørelse af debatoplæg for ombygning og udvidelse af
anlægget kan ske inden anlægget er fuldt lovliggjort, men at en endelig
beslutning om at igangsætte VVM proces og lokalplan først vil ske, når anlægget
er fuldt lovliggjort.

**VURDERING**

Teknik og Kultur vurderer, at det på
baggrund af væsentligt reducerede lugtgener siden sommeren 2016 er forsvarligt
at igangsætte fase 2. Der kan senere tages politisk stilling til, om der skal
igangsættes VVM-proces og lokalplan. Teknik og Kultur vurderer, at biofilter
nr. to skal være etableret, før VVM-proces og lokalplan igangsættes.

Virksomheden arbejder på at beslutte hvilket biofilter, som
vil kunne etableres inden sommeren 2017, så lugtvilkårene i miljøgodkendelsen
til den tid kan efterleves.

En imødekommelse af OL Gårdbiogas ApS´s ønske om at kunne
påbegynde byggeriet umiddelbart efter 1. kvartal 2018 indebærer en meget stram
tidsplan. En offentliggørelse af debatoplægget, inden fase 1 er helt
gennemført, er afgørende herfor.

Udkast til debatoplæg præsenteres på mødet og indgår i
sagsbehandlingen.

**ØKONOMI**

Sagen har ingen direkte økonomiske konsekvenser for
Favrskov Kommune.

**INDSTILLING**

Kommunaldirektøren indstiller til Teknik-
og Miljøudvalget:

1.   At godkende udsendelse af et debatoplæg for ombygning og udvidelse af [adresse]
ApS, før virksomheden lever fuldt op til lugtvilkårene i miljøgodkendelsen.

**BESLUTNING**